ผมจะให้แฟนทานยาคุม คือเคยทานมาก่อนหน้านี้แล้วเมื่อปีที่แล้ว นี้คือจะกลับมาทานใหม่ แล้วถามเภสัชว่าจะทานยังไงด้วยความไม่แน่ใจ (ไม่ได้ทานช่วงเมนส์มานะครับ) เขาบอกต้องทานอย่างน้อย 1 แผงถึงจะกันได้ผมเลยงง เพราะตอนที่เคยให้แฟนทานก็ทาน 7 วันละก็มีเพศสัมพันธ์วันที่ 8 และก็อีกคำถามนะครับ ผมให้แฟนทานตอน 8โมงวันศุกร์ที่ 11 และจะมีเพศสัมพันธ์แบบหลั่งในวันพฤหัสที่ 17 ในช่วงเย็นจะป้องกันได้ไหม เพราะมันจะครบ7เม็ดพอดีในตอนเช้าของวันพฤหัสที่ 17 ปล.ไม่ได้ทานตอนช่วงเมนส์มานะครับ ปล2.เป็นยาคุมแบบ 21 เม็ด
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากเริ่มทานยาคุมกำเนิดในวันที่ 11 ก.พ. หากจะมีเพศสัมพันธ์ ก็ควรเริ่มมีในวันที่ 18 ก.พ. ค่ะอย่างไรก็ตาม เนื่องจากเป็นการเริ่มทานยาคุมใหม่หลังจากที่หยุดมานาน การทานยาคุมแผงแรกนั้น ประสิทธิภาพอาจยังไม่ได้เต็มที่ค่ะ ดังนั้น หากยังไม่พร้อมที่จะตั้งครรภ์จริงๆ ควรใช้ถุงยางอนามัยร่วมด้วยไปก่อนในช่วงแรกค่ะ